সাহিত্য একাদেমিনা জি সি কলেজ (গুরুচরণ কলেজ), সিলচরগী মণিপুরী দিপার্তমেন্টকা খূৎশম্নদুনা ‘বাইওগ্রাফিকেল লিতরেচর ইন মণিপুরী’ (মণিপুরীগী পুন্সি ৱারীগী সাহিত্য) হায়বা হীরমদা নোংমগী ওইবা সিম্পোজিয়াম অমা জি সি কলেজগী কনফারেন্স হোলদা পাঙথোকখ্রে।
 শক্নাইরবা একাদিমসিয়ান, ঐচ ননী কুমার সিংহনা চীফ গেস্ত অমসুং জি সি কলেজগী প্রিন্সিপাল, বিভাস দেবনা প্রেসিদেন্ত ওইদুনা হৌদোকখিবা সিম্পোজিয়াম অদুগী একাদেমিক সেসন্দা মেহেদি হাসান চৌধুরী, উষা রানী শর্ম্মা, কেঐচ হেমাবতি সিংহ অমসুং মঙ্গালা লাইশ্রমনা পেপার পাখি।  লোয়ননা মণিপুরী সাহিত্যদা ফংলিবা তোঙান-তোঙানবা পুন্সি ৱারী (বাইওগ্রাফিকেল লিতরেচর) গী লাইরিকশিং মরী চুম্না নৈনখি।  সেসন অদুদা শক্নাইরবা স্কোলার, কে এন চান্দ সিংহনা চেয়ার লৌখি। 